《于阗采花》
清代·李锴

采花女儿于阗姝，颜色比玉玉不如。金舆迎之不肯出，千回万转犹自殊。

飞燕合德亲姊妹，闻道同宫还作态。潇湘之竹一色碧，迄今不染皇英泪。

欲出不出心自怜，春风只在秋风前，与归长信归于阗。

作者简介：（1686—1755）清汉军正黄旗人，字铁君，号眉生，又号豸青山人、幽求子、焦明子。李辉祖子。尝充笔帖式，旋弃去。乾隆元年举鸿博，未中选。以岳丈大学士索额图声势煊赫，避去，隐于盘山豸峰下。诗亦脱俗，而刻意求高，不免有斧凿处。有《睫巢集》、《尚史》等。